VšĮ Sedos PSPC anoniminės anketos
„Darbuotojų tolerancijos korupcijai indekso nustatymui“  rezultatų analizė
2025 - 12 - 03
Anketavimo metu, kuris vyko nuo 2025-11-03 iki 2025-11-20 d. VšĮ Sedos PSPC  dirba 59 darbuotojai, į anketos klausimus atsakė 35 darbuotojai. Anketavimas  laikomas įvykdytu, nes atsakė daugiau kaip 50proc.darbuotojų. 
Į 1 klausimą „Ar esate  girdėję apie vykdomas korupcijos priemones įstaigoje?“, taip – atsakė 34, ne – 1 asmuo teigė, jog nėra girdėjęs apie vykdomas korupcijos prevencijos priemones VšĮ Sedos PSPC.  
Į 2 klausimą „Ar darbuotojai žino kur kreiptis norint pranešti apie korupcijos atvejį?“ atsakė taip – 35 , ne – 0 . 
Į 3 klausimą „Ar praneštumėte apie jums žinomą korupcijos atvejį?“ atsakymai pasiskirstė taip: 30 darbuotojų nurodė, kad praneštų, 3 nepraneštų, 2 nežino, priklausytų nuo aplinkybių. 
Į 4 klausimą „Ar yra buvę situacijų, kai jums ar jūsų kolegai buvo siūlomas kyšis?“ 1 asmuo nurodė, kad buvo siūlomas kyšis, 34 nurodė, kad nebuvo siūlomas kyšis. 
5 klausimu buvo prašoma pažymėti efektyviausias priemones mažinant korupciją poliklinikoje. Atsakymai pasiskirstė sekančiai: a) – 28 t.y. informacijos apie korupcijos atvejus viešas skelbimas, b)- 2 darbuotojai, antikorupcinis mokymas ir švietimas, kita- 5. Respondentams buvo leista pasirinkti keletą atsakymo variantų. 
Į 6 klausimą „Dėl kokių susidariusių priežasčių galėtų pasireikšti korupcija mūsų įstaigoje?“ respondentai atsakė taip: a) dėl mažo atlyginimo – 32, b) dėl teisės akto spragų – 1, c) dėl nepakankamai skaidrių sprendimų priėmimo procesų – 1, d) dėl kitų priežasčių – 1. Respondentams buvo leista pasirinkti keletą atsakymo variantų. 
Apžvelgus anoniminės anketos duomenis darytina išvada, jog VšĮ Sedos PSPC korupcijos netoleravimo lygis yra gana aukštas. Įstaigoje nėra paplitusi situacija kuomet darbuotojams yra siūlomas kyšis. Didžioji dauguma darbuotojų žino apie įstaigoje vykdomas korupcijos priemones bei susidūrus su nusikalstama veika, žinotų kur pranešti. Siektina, kad visi darbuotojai informuotų atsakingus asmenis apie neteisėtą veiką, todėl rekomenduotina tęsti įstaigoje vykdomas korupcijos prevencijos priemones. 


